Геологическа топографска служба на САЩ
Геологическият топографски институт на САЩ (, USGS) е научна агенция на американското правителство. Тя се занимава с фундаментални изследвания и не притежава регулационни задължения.

Учените на USGS изучават релефа на САЩ, техните природни ресурси, както и природните бедствия които застрашават страната. Организацията е разделена на 4 основни клона, които се занимават с биология, география, геология и хидрология.

Агенцията е основната цивилна картографска агенция в САЩ и е най-известна в топографските си карти в мащаб 1:24000. Тя управлява също така Националния център по земетресенията на САЩ, намиращ се в Голдън, щата Колорадо, както и Националната програма по геомагнетизъм на САЩ. През 2005 г. агенцията работи усилено по създаване на Национална система за ранно предупреждение за вулканична опасност, който ще наблюдава 169-те вулкана на територията на САЩ.

Агенцията управлява 17 научноизследователски института. Мотото на агенцията е „Наука за един променящ се свят“ („science for a changing world“).

Външни препратки 

 Геологически топографски институт на САЩ
 История на USGS (англ.)
 Геомагнетична програма на USGS
 Земетресения по света към дадения момент
 Уеб страници на четирите основни клона на USGS: Хидрология, Геология, География , Биология 
 TerraServer-USA  and TopoZone съдържат топографски карти на USGS (както и аероснимки на TerraServer-USA); Maptech  съдържа исторически топографски карти на USGS от североизточната част на САЩ.

Топография
География на САЩ
Американски федерални служби